मुरादाबाद। पिछले साल मैनाठेर में बवाल के दौरान डींगरपुर में डीआईजी एके सिंह पर हुए हमले के मामले में उनकी गारद के पुलिसकर्मियों की बर्खास्तगी का रास्ता पूरी तरह से साफ हो गया है। उम्मीद है एक-दो दिन में पांच पुलिसकर्मियों की बर्खास्तगी पर कप्तान की औपचारिक मुहर लग जाएगी। एक हेड कांस्टेबल पहले ही रिटायर हो चुका है जबकि गारद में शामिल एक फोटोग्राफर पुलिसकर्मी को क्लीन चिट मिल चुकी हैं।